เรื่องร้องเรียน (ไม่ระบุ) วันที่ 2022-07-03 18:25:17 — แขวงบางชัน เขตคลองสามวา กรุงเทพมหานคร
เป็นการแจ้งปัญหาด้านความปลอดภัยค่ะ รายละเอียดค่อนข้างยาว ตอนนี้ก็ไม่แน่ใจว่าสามารถแจ้งเรื่องนี้ได้ไหม แต่ขออนุญาตพิมพ์แจ้งไว้นะคะ เราไม่รู้จะทำยังไงแล้วจริงๆ หากรบกวน ต้องขออภัยอย่างสูงค่ะ 😭🙏🏻  

สวัสดีค่ะ อาจจะยาวนิดนึง แต่ขออนุญาตแจ้งปัญหาค่ะ วันนี้เราไปทำธุระแถวๆ หทัยราฎร์ แล้วเจองาน "กินเพลิน เดินเที่ยว งานวัด" (ที่ไม่มีวัด..) แล้วเราก็เลยกะว่าจะเข้าไปหาอะไรกินก่อนกลับบ้าน ก็กะจะเดินดูงานเล่นๆค่ะ


ทีนี้เราต้องเดินผ่านโต๊ะๆนึง เป็นการเล่นปั่นเหรียญมีสองด้าน ด้านนึงเป็นเลข 3 อีกด้านนึงเป็นเลข 8 วิธีคือลงเงิน 500 , 1000 แล้วให้ทายค่ะ เราก็ไม่รู้ว่ามันเล่นอะไรยังไง แต่เราแค่ไปยืนดูเฉยๆ จริงๆค่ะ เหตุการณ์เกิดขึ้นไวมาก เราไปยืนดูไม่ถึง 1 นาที อาจจะดูเว่อร์นะคะ แต่เรื่องจริงค่ะ เราไปยืนดูไม่ถึง 1 นาที เราก็โดนให้จ่ายเงิน 1000 บาทค่ะ 


เหตุการณ์คือ อยู่ดีๆคนข้างๆ ถามเราว่า "เลขอะไร?" เราก็เลยงงๆ แต่ก็บอกเค้าไปว่า "เลข 8" เพราะเราเห็นเป็น 8 จริงๆ แล้วเค้าก็ลงตามที่เราบอก ปรากฏว่าเค้าทายถูกค่ะ เค้าก็ดีใจ แต่ก็ไม่เห็นว่าจะแบ่งเงินหรืออะไรกัน แค่เก็บคืนไปเท่านั้น ทีนี้อยู่ดีๆ เค้าก็มาถามเราอีกว่า "เลขอะไร" แล้วรอบนี้ เหมือนเจ๊คนหมุน เค้าก็ดูจะมองเราว่าเรามองอยู่มั้ย แล้วเค้าก็เปิด เราก็เห็นอีก ว่ามันเป็นเลข 3 ทีนี้ เค้าก็เหมือนพูดอะไรซักอย่าง แต่คือมันพูดกันหลายคน เราก็ฟังไม่รู้เรื่อง แล้วอยู่ดีๆ เค้าก็ให้เราไปเปิด เราก็ "ห้ะ?" แต่เราก็ไม่ได้เปิด มีผู้ชายคนนึงมาเปิดแทน แล้วสรุปเลยคือ เค้าบอกให้เราจ่าย 500 บาท


คือ ณ ตอนนั้น งงมากๆ (คือแบบตอนนั้นยังไม่รู้ตัวจริงๆค่ะว่าโดนหลอก😭) เราไม่อยากมีปัญหา เลยให้แบงค์ 500 ไป แล้วจะเดินกลับบ้าน เค้าก็หยิบเงินไปแล้วบอกว่า "ไม่ๆ ต้องจ่ายพันนึง" ตอนนั้นเราก็รู้ตัวแล้วว่า 'เห้ย มันเริ่มไม่ใช่ละ' ทีนี้เราเลยบอกว่า เราไม่มีเงิน เรามี 300 จะจ่ายค่ารถกลับบ้าน แล้วอยู่ๆ มีใครไม่รู้เดินมาบอกว่า "ก็เอาแบงค์ 500 ตะกี้มา บวกกับโอนเพิ่ม 200" 


เราแบบช็อค ทำอะไรไม่ถูก คือสังคมที่เราอยู่และเติบโตมา เราไม่เคยเจออะไรแบบนี้เลยค่ะ เราเลยไม่รู้จริงๆ คนมันจะเอาเงินให้ได้ ตอนนั้นเราแบบ ชัดละ ว่าโดน แต่เราก็กลัวความปลอดภัยตัวเอง เพราะตอนนั้นคนรุมเราเยอะมาก ประมาณ 7-8 คน เลยให้เงินสดไป 700 บาท พอยื่นเงินให้ปุ๊บ คนที่รุมๆอยู่ ก็สลายตัวเลย หยั่งกะเตี๊ยมกันไว้ เรางงมาก ทำอะไรไม่ถูก เลยรีบเดินออกมาเลยค่ะ ขนมจีนที่ตั้งใจมากินก็ไม่อยากกินแล้วค่ะ เพราะกลัวด้วย งงด้วย โกรธด้วย เสียใจด้วยที่โดนหลอก ความรู้สึกมันประเดประดังเข้ามาในสมองมากๆค่ะ เดินไปก็น้ำตาไหลไป 😭


งานนี้เลยค่ะ ชื่องาน 'กินเพลิน เดินเที่ยว งานวัด' (ชื่องานมีคำว่างานวัดก็จริงแต่ตรงนั้นไม่มีวัดเลยค่ะ) งานอยู่ติดกับโรงเรียนประถมโชคชัยหทัยราษฎร์ ตรงข้ามปั๊มเอสโซ่ เขตคลองสามวา กรุงเทพฯ ค่ะ


ตำแหน่งที่ตั้งงานนี้ค่ะ 
https://goo.gl/maps/TwwGmqmdn853tyNX9



คือไม่แน่ใจว่าสามารถแจ้งตำรวจ หรือสามารถแจ้งใครได้บ้างไหม เพราะว่าไม่เคยโดนอะไรแบบนี้เลยค่ะ เพราะงานมีถึง วันที่ 10 กรกฎาคม 2565 เลย พวกเขามีเวลาหลอกคนได้อีกหลายวันเลยค่ะ  อยากให้ผู้ใหญ่ที่มีอิทธิพล คุณตำรวจ หรือผู้ที่มีอำนาจในเขตพื้นที่นี้มาเห็น รบกวนเข้าพื้นที่ตรวจสอบได้เลยค่ะ เราพูดความจริง จริงๆ ขอบคุณมากๆค่ะ ที่ให้พื้นที่ในการแจ้งปัญหา 🙏🏻


ข้อมูลรูปภาพ รูปแรก เราถ่ายเองค่ะ รูปที่ 2,3,4,5 เราเพิ่งค้นเจอในอินเตอร์เน็ตเหมือนกันค่ะ กลับมาบ้านยังงงอยู่เลยว่า ทำไมเค้าต้องมาหลอกเราด้วย เหตุการณ์นี้ทำให้เรามองโลกใบนี้ไม่เหมือนเดิมอีกแล้ว ยังไงขอฝากเรื่องไว้นะคะ ถ้าดำเนินการได้ไม่ได้อย่างไร ก็ต้องขอบคุณมากๆจริงๆค่ะ 🙏🏻


ปล. เราลองโพสในเฟส ตามกลุ่ม หทัยราฎร์ แล้ว เพื่อเตือนคนในพื้นที่ให้ได้มากที่สุด แต่เราโพสแบบไม่ระบุตัวตน เพราะกลัวคนที่หลอก ตามมาเจอค่ะ เรากลัวมากๆค่ะ ตอนนี้ยังกลัวอยู่เลย โพสเลยยังไม่ถูกอนุมัติค่ะ คือเราไม่รู้จะทำยังไงแล้วจริงๆ เลยลองแจ้งมาในนี้แทนค่ะ ขอบพระคุณอีกครั้งนะคะ 😭